Ռազմիկ Փանոսեան աւելցուց. «Մեր հաստատութիւնը ընդհանրապէս դասագիրքերու հրատարակութեան չ՛օժանդակեր, որովհետեւ ամէն երկիր իր դասագիրքը պէտք է ունենայ, բայց որոշեցինք օժանդակել Լիբանանի մէջ լոյս տեսնելիք թուաբանութեան եւ գիտութեան հայերէն դասագիրքերուն: Այս որոշումը տուինք, որովհետեւ այս գիրքերը պիտի ծառայեն, որ պզտիկները գիտական մարզերն ալ հայերէնով սորվելու առիթը ունենան: Ահա ճիշդ այսպէս լեզուն կենդանի կը մնայ եւ աշխարհի լեզու կը դառնայ»: